આથી નગરના આ હાર્દસમા માર્ગેથી નગરમાં પ્રવેશતાં રોજનાં હજારો વાહનો અને શાળાકોલેજના વિધાર્થીઓ સહિત રાહદારીઓને ભારે હાલાકીઓનો સામનો કરવો પડતો હતો. જેના પગલે કોન્ટ્રાક્ટર દ્રારા રોડની બીજી સાઇડ બનાવવાની કામગીરી હાથ ધરવામાં આવી હતી.જોકે પાલિકા દ્રારા પણ પાલિકાના ભવિષ્યનાં કામો માટે બ્લેકલિસ્ટમાં કેમ નહી મુકવાની કારણદર્શક નોટીસ પણ પાલિકા દ્રારા આપવામાં આવી હતી. આથી ફફડેલા કોન્ટ્રાક્ટર દ્રારા કામગીરી તરત શરુ કરવામાં આવી હતી. આથી વાહનચાલકો અને રાહદારીઓમાં આનંદની લાગણી ફેલાવા પામી હતી.રોડની કામગીરી પુર્ણ થયા બાદ ફાયબર બંપ મુકવાની કામગીરી પણ પાલિકા દ્રારા તરત હાથ ધરવામાં આવે તેમ ભાજપના જિલ્લા કારોબારીના સદસ્ય ડૉ કમલેશભાઇ એન્જીનીયર અને યુવક દશરથભાઇ દવેએ જણાવ્યુ હતું.